Mundial de Fútbol de 2014

A Copa Mundial da FIFA Brasil 2014 (oficialmente: Copa do Mundo FIFA Brasil 2014) foi a edición número vinte do Campionato Mundial de fútbol de seleccións, a competición máis importante deste deporte. O torneo celebrouse no Brasil do 12 de xuño ao 13 de xullo, despois de que o presidente da FIFA, Joseph Blatter, estabelecera o criterio de rotación continental. Esta edición foi a primeira que se xogou en Suramérica desde o Mundial da Arxentina 1978.

En 2004, a FIFA elixiu a Suramérica como sede da Copa Mundial de 2014. Pese ao entusiasmo inicial dalgúns países, só Brasil e Colombia presentaron as súas candidaturas oficiais antes do peche do prazo, o 18 de decembro de 2006. Algúns meses despois, Colombia retirou a súa candidatura, deixando como único postulante a Brasil. O 30 de outubro de 2007 a FIFA designou de xeito oficial a Brasil como o país que albergaría a Copa do Mundo de Fútbol de 2014.  proclamouse campioa do mundo por cuarta vez na súa historia, nunha disputada final contra  na que gañou 0-1 cun gol de Mario Götze a sete minutos do final da segunda parte da prórroga.

 Elección da sede 
miniatura|right|Joseph Blatter anunciando a elección do Brasil.
O 7 de marzo de 2003, a FIFA anunciou que a Copa do Mundo de Fútbol de 2014 tería lugar en América do Sur por primeira vez desde que a Arxentina acollera o Mundial de 1978, mantendo así a súa tradicional política de rotar o dereito a albergar o Mundial entre as diferentes confederacións continentais. Uns meses despois, o 3 de xuño de 2003, a Confederación Suramericana de Fútbol, a CONMEBOL, anunciou que a Arxentina, o Brasil e Colombia se postulaban como candidatos para albergaren a cita mundialista. A propia CONMEBOL votaría o 17 de marzo de 2004 de forma unánime ao Brasil coma a súa única candidata. A formalización das candidaturas non sucedería até máis de dous anos despois, cando en decembro de 2006 o Brasil anuncia formalmente a súa candidatura e seguindo o seu exemplo Colombia tan só uns días máis tarde. Finalmente, a candidatura arxentina nunca se chegaría a materializar. Aínda que orixinalmente o daquelas presidente da FIFA Joseph Blatter apoiara a candidatura, o 28 de febreiro de 2007, declarara que o desexo de Colombia de organizar a evento era un xesto para desviar a atención sobre os problemas do país. Finalmente, o 11 de abril do mesmo ano, Colombia confirmaría a súa renuncia a ser sede do torneo, deixando o Brasil como o único candidato.

Dous días despois, o 13 de abril, Blatter após visitar o Maracanã no Río de Xaneiro, o Morumbi en São Paulo, o Mineirão en Belo Horizonte, e o Beira-Rio en Porto Alegre, declara que os estadios non cumprían todos os requisitos precisos para albergaren a Copa. A pesar de todo, tanto Blatter como o presidente Lula da Silva saíron optimistas da reunión que mantiveron ao respecto. O 31 de maio pecharía o prazo dado pola FIFA e pola Confederação Brasileira de Futebol para que as cidades interesadas en acolleren encontros da copa fixesen as súas respectivas candidaturas. Vinte e unha cidades de dezanove Estados distintos, mais o Distrito Federal, entregarían á comisión organizadora a documentación precisa de acordo co Caderno de Encargos da FIFA. O 31 de xullo os documentos, nos cales aparecían as dezaoito cidades seleccionadas (incluída a candidatura conxunta de Recife e Olinda), serían confiados pola federación á FIFA en Zürich, Suíza. A finais do mes de agosto unha comisión formada por inspectores da FIFA estivo nas cidades de São Paulo, Río de Xaneiro, Belo Horizonte, Brasilia e Porto Alegre, para visitar persoalmente os estadios e infraestruturas destas cidades candidatas. Alén das visitas, os inspectores da FIFA asistiron ás presentacións dos proxectos das demais cidades candidatas. Finalmente, o día 30 de outubro de 2007 a FIFA ratificou o Brasil como país-sede da Copa do Mundo de 2014, sendo o único país que se presentou á votación final. Así, o Brasil organizará o seu segundo campionato do mundo de fútbol despois do Mundial de 1950. A escolla das cidades-sede ficaría para finais de 2008.

 Organización 
 Sedes 
miniatura|left|Dilma Rousseff e Pelé seguindo os traballos en Belo Horizonte.
Dezaoito cidades, todas capitais de Estado, presentáronse como candidatas para albergaren partidos da Copa do Mundo: Belém, Belo Horizonte, Brasilia, Campo Grande, Cuiabá, Curitiba, Florianópolis, Fortaleza, Goiânia, Maceió, Manaus, Natal, Porto Alegre, Recife, Río Branco, Río de Xaneiro, Salvador e São Paulo. De primeiras, a FIFA propuxo reducir o número de sedes a entre oito ou dez e que ningunha cidade albergase máis de dous estadios, porén, dada a dimensión continental do país, a organización cedeu aos pedidos de Ricardo Teixeira, presidente da Confederação Brasileira de Futebol, e concedeu permiso para que se utilizasen finalmente doce sedes.

As doce sedes finais foron anunciadas o 31 de maio de 2009, cos descartes de Belém, Campo Grande, Florianópolis, Goiânia e Rio Branco; mentres que Maceió xa retirara a súa candidatura en xaneiro. As doce seleccionadas abranguen todas as rexións do Brasil, de xeito que están mellor distribuídas por toda a xeografía, ao contrario do que aconteceu no mundial de 1950 cando os partidos se concentraran nas rexións Sur e Sueste. Con todo, como resultado, os equipos terán que realizar longas viaxes dunha distancia significativa. Seis destas sedes albergaron tamén antes da cita mundialista a Copa das Confederacións 2013: Belo Horizonte, Brasilia, Fortaleza, Recife, Río de Xaneiro e Salvador. Cómpre sinalar que unha das sedes, Recife, albergará os partidos nunha cidade da súa rexión metropolitana, São Lourenço da Mata.

O investimento total reportado para os proxectos de construción e remodelación dos estadios acadou os 3,47 mil millóns de dólares estadounidenses. Cinco estadios foron construídos desde cero especificamente para a Copa do Mundo, mentres que o Estádio Nacional Mané Garrincha da capital Brasilia foi demolido e reconstruído, e os restantes seis foron amplamente renovados. O Estádio do Maracanã no Río de Xaneiro, que aínda ostenta o récord de espectadores para un partido da Copa do Mundo (o Maracanaço con 199 854), é o estadio máis grande desde cita. A Confederação Brasileira tiña a intención orixinalmente de que o partido inaugural se disputase no Estádio do Morumbi de São Paulo, pero foi rexeitado da candidatura en 2010 despois de non poder dispoñer de garantías financeiras para as melloras requiridas. O comité organizador da Copa en São Paulo estudou entón a construción dun novo estadio en Pirituba, na zona noroeste da cidade, mais esta opción foi descartada debido ao tempo insuficiente, así foi que o comité organizador xuntamente coa Prefeitura e o Goberno de São Paulo decidiron que o estadio sede en São Paulo sería o novo estadio do Corinthians en Itaquera, o Arena de São Paulo ou Arena Corinthians.

O primeiro dos novos estadios en estar finalizado foi o Castelão en Fortaleza, inaugurado o 16 de decembro de 2012 e operativo xa desde xaneiro do ano seguinte. De acordo con Joe Leahy do Financial Times, as obras do Castelão, "poderían sentar precedente para outras obras públicas deportivas", xa que o proxecto "entrou dentro de orzamento e foi máis barato por asento" que o estadio de Maracanã en Río. Pouco tempo despois, o 21 de decembro de 2012, inaugurouse o Estádio Mineirão de Belo Horizonte. O 5 de abril foi a vez da reinauguración da Arena Fonte Nova de Salvador, seguida pola do Maracanã do Río de Xaneiro o 27 de abril e polo Estádio Nacional Mané Garrincha, en Brasilia, o 18 de maio. Finalmente, o 20 de maio, foi inaugurada a Arena Pernambuco, en São Lourenço da Mata, Recife. Nas cerimonias de reapertura dos estadios estiveron presentes diversas autoridades gobernamentais, entre elas a Presidenta Dilma Rousseff.

 Estadios 

 Campamentos base 
O 31 de xaneiro de 2014 a FIFA e o Comité Organizador anunciaron a localización dos campamentos base e lugares de adestramento das 32 seleccións participantes.
EquipoCidadeEstadoEquipoCidadeEstadoborder|20px Santa Cruz Cabráliaborder|20px Baíaborder|20px São Pauloborder|20px São Pauloborder|20px Sorocababorder|20px São Pauloborder|20px Ribeirão Pretoborder|20px São Pauloborder|20px Vespasianoborder|20px Minas Xeraisborder|20px Maceióborder|20px Alagoasborder|20px Vitóriaborder|20px Espírito Santoborder|20px Aracajuborder|20px Sergipeborder|20px Mogi das Cruzesborder|20px São Pauloborder|20px Porto Felizborder|20px São Pauloborder|20px Guarujáborder|20px São Pauloborder|20px Río de Xaneiroborder|20px Río de Xaneiroborder|20px Teresópolisborder|20px Río de Xaneiroborder|20px Guarulhosborder|20px São Pauloborder|20px Vitóriaborder|20px Espírito Santoborder|20px Mangaratibaborder|20px Río de Xaneiroborder|20px Belo Horizonteborder|20px Minas Xeraisborder|20px Ituborder|20px São Pauloborder|20px Cotiaborder|20px São Pauloborder|20px Santosborder|20px São Pauloborder|20px Foz do Iguaçuborder|20px Paranáborder|20px Campinasborder|20px São Pauloborder|20px Águas de Lindóiaborder|20px São Pauloborder|20px Río de Xaneiroborder|20px Río de Xaneiroborder|20px Santosborder|20px São Pauloborder|20px Campinasborder|20px São Pauloborder|20px Mata de São Joãoborder|20px Baíaborder|20px Ituborder|20px São Pauloborder|20px Viamãoborder|20px Río Grande do SurPorto Seguroborder|20px Baíaborder|20px Curitibaborder|20px Paranáborder|20px Sete Lagoasborder|20px Minas Xerais

 Imaxe 
 Logotipo 
miniatura|dereita|Cerimonia de presentación do logo oficial.
O logotipo oficial da Copa do Mundo do Brasil 2014, creado pola axencia brasileira África, recibe o nome de "Inspiração". O proxecto está baseado nunha fotografía icónica de tres mans vitoriosas xuntas levantando o Trofeo que acredita ao campión do evento. Ademais da noción humanitaria das mans en interligazón, a representación das mans xunto co uso simbólico do verde e amarelo da bandeira do Brasil, simbolizan tamén ao pobo brasileiro dando calorosas benvidas ao mundo. O logotipo foi presentado nunha cerimonia realizada en Xohanesburgo, Suráfrica, o 8 de xullo de 2010.

A Federación Internacional de Fútbol Asociación (FIFA) e o Comité Organizador Local (COL) Brasil 2014 convidaron a vinte e cinco axencias brasileiras a presentaren proxectos para o emblema oficial do torneo, a tarefa de escoller o vencedor foi delegada a un grupo de xuíces composto polo presidente da Confederação Brasileira de Futebol, Ricardo Teixeira, o secretario xeral da FIFA, Jérôme Valcke, a supermodelo Gisele Bündchen, o arquitecto Oscar Niemeyer, o novelista Paulo Coelho, a cantante Ivete Sangalo e o deseñador Hans Donner. Antes de desvelar o logotipo, os grupos de música brasileiros Barbatuques e Bossacucanova, así como a cantante gañadora dun Grammy Vanessa da Mata ofreceron un espectáculo presentado por Fernanda Lima e Rodrigo Hilbert.

A comunidade brasileira de deseñadores reaccionou con duras críticas á identidade visual escollida. Segundo Alexandre Wollner, un dos precursores do deseño moderno brasileiro e un dos maiores profesionais da área no país, o deseño semella unha man cubrindo o rostro de vergoña, sinalou ademais que o proceso de escolla por un xurado que excluía deseñadores gráficos profesionais, non fora correcto.

 Balón 

O "Brazuca" é o balón oficial para o mundial. A pelota, fabricada por Adidas, foi presentada o martes 3 de decembro de 2013, dous días antes que tivese lugar o sorteo de equipos para os grupos, aínda que habitualmente adoitase presentarse o mesmo día. A presentación tivo lugar na cidade do Río de Xaneiro, no Parque Lage, acompañada con efectos de luz en 3D. O seu nome foi escollido o 2 de setembro de 2012, após unha votación na que participaron máis dun millón de seareiros do país anfitrión. Entre os nomes máis votados destacaron o "Brazuca" (77,8%), finalmente vencedor, o "Bossa Nova" (14,6%) e o "Carnavalesca" (7,6%). De acordo coa FIFA, "Brazuca é un termo informal, utilizado polos brasileiros para describir o orgullo nacional polo estilo de vida do país. Simboliza emoción, orgullo e boa vontade con todos, de forma semellante á abordaxe local ao fútbol".

O Brazuca, antes da súa presentación ao mundo, tivo que superar esixentes probas durante máis de dous anos e medio, das que formaron parte máis de 600 dos mellores xogadores de fútbol de todo o mundo, así como 30 equipos de máis de dez países pertencentes a tres continentes distintos, para garantir a súa adaptabilidade a calquera terreo de xogo. Debido a isto é o balón que máis probas debeu superar na historia da compañía xermana. Os equipos de fútbol que participaron nas devanditas probas son entre outros, o AC Milan, o Bayern München, o Palmeiras ou o Fluminense. Algúns dos xogadores involucrados durante o proceso foron estrelas de fútbol como Lionel Messi, Bastian Schweinsteiger ou Zinedine Zidane.

 Cartel 

O cartel oficial do mundial é a principal marca visual do evento. O deseño retrata dúas pernas de xogadores disputando unha bóla, que xuntas forman a parte inferior do contorno do mapa do Brasil, no cal se le a inscrición "2014 Copa do Mundo da Fifa Brasil". Unha vista máis detallada da mesma figura revela símbolos da fauna, flora e cultura de cada rexión do país, como o piso do paseo de Copacabana, a capoeira, a danza do frevo, as baianas, o chimarrão e un balón de fútbol.

Escollido entre diversos concorrentes, o póster foi creado pola deseñadora da axencia Crama, Karen Haidinger. A presentación foi realizada polos embaixadores da Copa do Mundo: Marta, Ronaldo, Bebeto, Carlos Alberto e Amarildo, coa ausencia do ex-técnico e xogador Zagallo, o día 30 de xaneiro de 2013. O símbolo foi elixido por unha comisión xulgadora formada polo secretario xeral da Federación Internacional de Fútbol (FIFA), Jérôme Valcke, pola Ministra da Cultura Marta Suplicy, polo presidente da Confederação Brasileira de Futebol e do Comitê Organizador Local (COL), José Maria Marin, polo artista plástico Romero Britto, e polos ex xogadores Ronaldo e Bebeto, integrantes do consello do COL.

 Mascota 

"Fuleco" é a mascota oficial do torneo. É un tatú da especie Tolypeutes tricinctus (tatú-bóla brasileiro), cuxo nome une as palabras Fútbol (Ful) e Ecoloxía (Eco). A mascota foi elixida pola FIFA en marzo de 2012 tras vencer a outras candidatas como a arara, un paxaro colorido; o Saci Pererê, unha coñecida personaxe do folclore brasileiro que representa un mozo indíxena cunha soa perna; e o xaguar, un félido oriúndo de América. Fuleco foi presentado ao público como mascota oficialmente o 16 de novembro de 2012. A idea de propoñer como candidato este animal xurdiu da ONG cearense Associação Caatinga. A campaña gañou repercusión nas redes sociais e, o 29 de febreiro de 2012, entregóuselle un expediente aos representantes do Ministerio de Deporte. O tatú-bóla-da-caatinga é unha espécie endémica do Brasil e, de acordo coa Unión Internacional para a Conservación da Natureza e dos Recursos Naturais (IUCN), encóntrase ameazada de extinción, con estado de conservación vulnerábel.

A identidade visual da mascota componse dun tatú de cor amarela, coa carapa azul, vestindo un calzón verde e unha camiseta branca na cal está escrito "Brasil 2014". Para decidir o nome, abriuse unha votación pública. "Amijubi" (palabra formada pola fusión de amizade e xúbilo), "Fuleco" (xunción de fútbol e ecoloxía) e "Zuzeco" (mestura de azul e ecoloxía) foron os nomes postulantes. Finalmente, co 48% dos 1,7 millóns de votos por Internet no Brasil e no mundo, "Fuleco" foi escollido como nome oficial da mascota e anunciado o 25 de novembro de 2012. Zuzeco obtivo o 31% e Amijubi o 21% dos votos.

Segundo a organización Fuleco é un tatú amigábel e moi sociábel. Apoia a conservación do medio ambiente coa súa filosofía ecoloxista, fomentando ademais a cultura do deporte. Está sempre a brinca, xa que lle gusta fecharse na súa propia carapa confundindo os seus amigos cun balón. Usualmente fai a "viravolta do tatú" cando mete gol. É curioso e gústalle explorar. Tamén lle gusta escoitar música, sobre todo brasileira, usar as redes sociais e seguir a filosofía do xogo limpo en calquera lugar; ver películas animadas; ler cómics e xogar videoxogos na súa computadora. A súa dieta consiste en verduras, froitas, froitos secos e sementes, incluíndo a anacardio, coñecido no Brasil como cajueiro.

 Clasificación 
O sorteo para a clasificación para o Mundial realizouse en Río de Xaneiro o 30 de xullo de 2011. Como país organizador, Brasil clasificouse automaticamente para o Mundial. As fases de clasificación comezaron o 15 de xuño de 2011, e remataron o 20 de novembro de 2013, e participaron 203 das 208 seleccións da FIFA.

24 dos 32 clasificados estiveron presentes no anterior Mundial, mentres que a única selección debutante é a de Bosnia e Hercegovina, que participa por primeira vez como país independente. A rexión de Oceanía quedou sen ningún representante por primeira vez dende o ano 2002.
 Lista de participantes 
AFC (4)





CAF (5)






OFC (0)
 Ningún clasificadoCONCACAF (4)





CONMEBOL (6)

   (anfitrión)



  UEFA (13)












  miniatura|400px|   

 Grupos 
 Grupo para o sorteo 1 Grupo para o sorteo 2 Grupo para o sorteo 3 Grupo para o sorteo 4 (procede do grupo 4)
+Grupos finaisGrupo AGrupo BGrupo CGrupo D

+Grupo EGrupo FGrupo GGrupo H

 Calendario 
Os horarios corresponden á hora de Brasilia (UTC-3). Para máis información sobre cada encontro (aliñacións, trocos, sancións...) prema no resultado.

 Primeira fase 
 Grupo A 

 Equipo Pts PX PG PE PP GF GC Dif7321072+57321041+3331026600300319-8

 Grupo B 

 Equipo Pts PX PG PE PP GF GC Dif 93300103+7 6320153+2 3310247-3 0300339-6

 Grupo C 

 Equipo Pts PX PG PE PP GF GC Dif9330092+74311124-23310245-11301226-4

 Grupo D 

 Equipo Pts PX PG PE PP GF GC Dif7321041+3431114404311123-11301224-2

 Grupo E 

 Equipo Pts PX PG PE PP GF GC Dif7321082+66320176+1431113300300318-7

 Grupo F 

 Equipo Pts PX PG PE PP GF GC Dif9330063+343111330331024401301214-3

 Grupo G 

 Equipo Pts PX PG PE PP GF GC Dif7321072+5431114404311147-31301246-2

 Grupo H 

 Equipo Pts PX PG PE PP GF GC Dif9330041+34311165+12302123-11301236-3

 Segunda fase 

 Oitavos de final 

 Cuartos de final 

 Semifinais 

 Terceiro posto 

 Final 

 Premios e recoñecementos 
 Bota de Ouro 
Para a designación do gañador da bota de ouro, tomáronse en conta en primeira instancia os goles (GF), seguido polas asistencias de goles realizadas (AST) e finalmente a menor cantidade de minutos xogados (MIN).
miniatura|145px|James Rodríguez.
XogadorSelecciónGFASTMIN15px|Ouro James Rodríguez62399'15px|Prata Thomas Müller53682'15px|Bronce Neymar41457'Lionel Messi41693'Robin van Persie40548'Karim Benzema32450'André Schürrle31244'Arjen Robben32690'Enner Valencia30270'Xherdan Shaqiri30387'

 Outros premios 
 Premio ao Xogo limpo: 
 Premio Luva de Ouro ao mellor porteiro:  Manuel Neuer
 Premio ao Mellor xogador do partido final:  Mario Götze
 Premio ao Mellor xogador menor de vinte e un anos:  Paul Pogba

 Controversias 
miniatura|Graffiti en São Paulo en protesta pola organización do Mundial. Fíxose famoso en Internet e nos medios como mostra do descontento.

miniatura|esquerda|Prisión de manifestantes no día 25 contra a Copa do Mundo de 2014 da FIFA, en São Paulo.

Os preparativos para o mundial estiveron empanados por atrasos nas obras e protestas de varios sectores da sociedade brasileira, cuestionando o goberno e a FIFA por investir moito en grandes eventos deportivos (como o mundial e os Xogos Olímpicos de 2016) e esixindo melloras en varios sectores sociais, como saúde e educación. A FIFA deféndese argumentando que:

 Notas 

 Véxase tamén 
 Outros artigos 
 Brasil
 Copa do Mundo de Fútbol

 Ligazóns externas 
 Sitio web oficial da FIFA World Cup 2014  
 Regulamento oficial da Copa Mundial da FIFA Brasil 2014